b'\n_START_ARTICLE_\nShabhaz Bhatti\n_START_SECTION_\nPoliti\xc4\x8dna kariera\n_START_PARAGRAPH_\nBhatti je leta 1985 pomagal ustanoviti Vsepakistansko manj\xc5\xa1insko zvezo in bil izvoljen za predsednika zveze. Bil je tudi vodja pakistanske Kr\xc5\xa1\xc4\x8danske osvobodilne fronte, katero je ustanovil leta 1998._NEWLINE_Leta 2002 se je pridru\xc5\xbeil Pakistanski ljudski stranki (PPP)._NEWLINE_2. novembra 2008 je postal prvi minister za manj\xc5\xa1ine, novoustanovljenega zveznega ministrstva v pakistanski vladi. V \xc4\x8dasu ministrovanja se je mo\xc4\x8dno zavzemal za podporo verskih manj\xc5\xa1in; tako so spro\xc5\xbeili nacionalno kampanjo za promocijo medverske harmonije, predlagali uvedbo zakonodaje o prepovedi sovra\xc5\xbenega govora in literature, predlagali uvedbo verskega pouka kot \xc5\xa1olskega predmeta, predlagali uvedbo manj\xc5\xa1inskih kvot za ministrska in senatorska mesta,...\n_START_SECTION_\nAtentat\n_START_PARAGRAPH_\nOd leta 2009 je prejel \xc5\xa1tevilne smrtne gro\xc5\xbenje, od kar je govoril v prid pakistanskih kristjanov, ki so bili napadeni v izgredih v Gojri leta 2009._NEWLINE_Umorjen je bil na poti med hi\xc5\xa1o svoje matere in ministrstvom, ko je njegovo vozilo napadlo ve\xc4\x8d napadalcev z avtomatskim ognjem. Bil je brez varnostnikov, medtem ko se je njegov voznik skril v avtu. Odpeljan je bil v bolni\xc5\xa1nico, a je bil razgla\xc5\xa1en za mrtvega ob prihodu. Odgovornost za napad je prevzela skupina Tehrik-i-Taliban.'